stanford-oval/wikipedia huggingface dataset:
קלודיה רנקין

| --- | --- |

רנקין, 2014
 לידה:  4 בספטמבר 1963 (בת 61) קינגסטון, ג'מייקה 
 מדינה:  ארצות הברית 
 מקום לימודים:  ויליאמס קולג', אוניברסיטת קולומביה 
 שפות היצירה:  אנגלית 
 יצירות בולטות:  Citizen: An American Lyric 
 פרסים והוקרה:  עמית האקדמיה האמריקאית לשירה (2005)  עמיתי מקארתור (2016)  מלגת גוגנהיים (2017) 
 claudiarankine.com
 
קלודיה רנקין (באנגלית: Claudia Rankine; נולדה ב-1963) היא משוררת, מחזאית, מסאית ועורכת אפריקאית-אמריקאית, מרצה לספרות אנגלית באוניברסיטת דרום קליפורניה.
חייה

רנקין נולדה בקינגסטון ולמדה בוויליאמס קולג' ובאוניברסיטת קולומביה. פרסומיה הופיעו במגוון כתבי עת בארצות הברית ובבריטניה, בהם גרנטה (אנ'), הארפר'ס (אנ'), קניון רוויו (אנ') ואחרים.
נושאים

בכתיבתה מרבה רנקין לעסוק בחוויית האפרו-אמריקאים במרחב העירוני המאוכלס ברוב לבן, וכן בתחושת הניכור בין שחורים ולבנים בארצות הברית.
פרסומים

רנקין פרסמה חמישה ספרי שירה, שני מחזות ומאמרים רבים. היא ערכה מספר אנתולוגיות, בהן אנתולוגיה על משוררות אמריקאיות במאה ה-21.
פרסים והכרה

ספרה "Citizen: An American Lyric" ("אזרח: שירה אמריקאית") זכה בפרס הספרותי של הלוס אנג'לס טיימס ובפרס חוג מבקרי הספרים הלאומי (אנ') - הספר הראשון בתולדות הפרס שהיה מועמד גם בקטגוריית השירה וגם בקטגוריית ביקורת הספרות. כמו כן זכה הספר בפרס NAACP Image ובשורת פרסים נוספים. הוא היה מועמד לפרס הספר הלאומי. ספרה הוא היחיד שהגיע לרשימות רבי המכר של הניו יורק טיימס בקטגוריית העיון (non-fiction).
ספריה

(רשימה חלקית)
Nothing in Nature is Private, Cleveland State University Poetry Center, 1994. ISBN 978-1-880834-09-1
The End of the Alphabet, Grove Press, 1998. ISBN 9780802116345
Plot, Grove Press, 2001. ISBN 978-0-8021-9852-5.
Don't Let Me Be Lonely: An American Lyric, Graywolf Press, 2004. ISBN 9781555974077
Citizen: An American Lyric, Graywolf Press, 2014. ISBN 978-1-55597-348-3
קרחון פורמן (שטח חסות רוס)

ערך זה עוסק בקרחון בשטח חסות רוס שבאנטארקטיקה. אם התכוונתם לקרחון באי אלכסנדר שבאנטארקטיקה, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  84°39′00″S 177°10′01″W﻿ / ﻿84.65°S 177.167°W﻿ / -84.65; -177.167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פורמן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פורמן
 
קרחון פורמן (באנגלית: Forman Glacier) הוא קרחון יובלי, בהרי המלכה מוד בשטח חסות רוס שבאנטארקטיקה.
הקרחון, שאורכו 7 קילומטרים, זורם לכיוון מזרח, ונשפך אל קרחון שקלטון, בין הר פרנק והר קול.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של ג'ון ה. פורמן (John H. Forman), מהנדס בנייה בצי ארצות הברית, ששירת בתחנת מקמרדו בחורף 1959.
קשר לא מחייב

| --- | --- |

כרזת הסרט
 בימוי:  איוון רייטמן 
 הופק בידי:  ג'פרי קליפורד ג'ו מדג'ק איוון רייטמן
 תסריט:  אליזבת מריוות'ר 
 עריכה:  דנה גלוברמן 
 שחקנים ראשיים:  אשטון קוצ'ר נטלי פורטמן גרטה גרוויג קרי אלווס מינדי קלינג קווין קליין לודאקריס לייק בל
 מוזיקה:  ג'ון דבני 
 צילום:  דנה גלוברמן 
 מדינה:  ארצות הברית 
 חברת הפקה:  פרמאונט, The Montecito Picture Company, Spyglass Media Group, דרימוורקס 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  21 בינואר 2011, ארצות הברית
 משך הקרנה:  108 דק' 
 שפת הסרט:  אנגלית 
 סוגה:  קומדיה רומנטית, סרט דרמה 
 תקציב:  25 מיליון דולר
 הכנסות:  147,780,440 דולר
 הכנסות באתר מוג'ו:   friendswithbenefits
 אתר רשמי
 דף הסרט ב־IMDb
 
קשר לא מחייב (באנגלית: No Strings Attached) הוא סרט קולנוע אמריקאי מסוגת הקומדיה הרומנטית. הסרט שיצא בשנת 2011 בוים על ידי איוון רייטמן ובו כיכבו אשטון קוצ'ר ונטלי פורטמן. הסרט מתאר את התפתחות יחסיהם של שני ידידים, אמה ואדם, שמחליטים לקיים קשרי יזיזות ביניהם, כלומר קיום יחסי מין ללא התאהבות זה בזה.
עלילה

אדם (אשטון קוצ'ר) ואמה (נטלי פורטמן) נפגשים לראשונה כבני נוער, במחנה קיץ. בשנים הבאות הם נפגשים באופן מקרי מספר פעמים, באחת מהן אדם מבקש ורושם לעצמו את מספר הטלפון של אמה. בתקופה זו הוא עובד כעוזר הפקה בתוכנית טלוויזיה, ואמה היא מתמחה ברפואה בבית החולים המקומי.
שנה מאוחר יותר, כאשר לאדם נודע כי אביו (קווין קליין) מנהל רומן עם חברתו לשעבר, ונסה - הוא נסער מאוד, משתכר ומתחיל לחייג אל כל הנשים הרשומות בסלולרי שלו. למחרת בבוקר הוא מתעורר בחדרה של אמה, בדירה אותה היא שוכרת עם שותפיה ללימודים, לאחר שצלצל אליה בערב הקודם; כשהם מתעוררים הם מקיימים יחסי מין.
אמה חולקת עם אדם את עמדתה כי שני אנשים לא יכולים לקיים קשר זוגי קבוע לנצח, ולכן היא מציעה כי ימשיכו להיפגש ולקיים יחסי מין מזדמנים מבלי להפוך את מערכת היחסים לקבועה ומחייבת. תחילה שניהם נהנים מאוד ממסגרת היחסים הזו, אך בהדרגה אדם מתחיל לקנא לאמה וחושש שהיא יוצאת עם אחרים; הוא מנסה לחזר אחריה ולתת לה מתנות, אך היא דוחה אותו.
ונסה ואביו של אדם מזמינים אותו לפגישה משותפת, בה הם מודיעים על תוכניתם להביא ילד לעולם יחדיו. אמה, שמתלווה לאדם בפגישה זו, תוקפת את אביו ואת ונסה, ומגינה על אדם. אדם משכנע אותה לצאת לדייט ראשון בוולנטיינס דיי, ואומר לה שהוא אוהב אותה, אך אמה חשה אי נוחות וכעס רב, ואומרת לאדם שעליו לצאת עם נשים אחרות, שלא יפגעו בו, כפי שהיא יכולה לפגוע בו.
לאחר כשישה שבועות בהם לא נפגשו, אדם מקבל עבודה כתסריטאי בתוכנית הטלוויזיה בה הוא עובד, בסיועה של עוזרת ההפקה לוסי (לייק בל). אמה מוטרדת מכך שלא פגשה את אדם זמן רב, ובמקביל מבולבלת לקראת חתונת אחותה והגעת אִמה לצד בן זוג חדש. היא מתקשרת לאדם, שדוחה אותה, ואז נוסעת אליו לאחר שהיא מבינה שהיא רוצה בקשר זוגי איתו. בביתו היא פוגשת אותו לצד לוסי, מניחה שהיא חברתו החדשה, ועוזבת משם בבכי. בהמשך הערב ונסה מצלצלת אל אדם ומודיעה לו בבהלה שאביו מאושפז בבית החולים; כשהוא מגיע לשם, ונסה מתוודה בפניו שאינה רוצה להביא לעולם ילד עם איש מבוגר ממנה, והיא עוזבת את המקום והולכת למסיבה. לאחר ביקורו של אדם אצל אביו, הוא יוצא מבית החולים ומצלצל לאמה, ומבקש שייפגשו לשוחח על הקשר ביניהם; אמה כבר הגיעה למקום, לאחר שחברתה המתמחה הודיעה לה שאביו של אדם מאושפז שם. אדם ואמה מתפייסים, ובבוקר הולכים יחדיו אל חתונת אחותה של אמה.
בתמונות הסיום נראים לוסי ואביו של אדם בתחילתה של מערכת יחסים זוגית ביניהם; אמה מוצגת כרופאה-מיילדת שמסייעת בלידה הראשונה של אחותה; ובערב היא ואדם נראים מתרפקים זה על זה במיטתם.
קשר לבן

הקשר הלבן
קשר לבן (באנגלית: White Knot) הוא סמל של תמיכה בנישואים חד מיניים בארצות הברית.
הקשר הלבן משלב שני סמלי נישואים – הצבע הלבן ו"קשירת הקשר" (tying the knot) כדי לייצג תמיכה בנישואים חד מיניים. הקשר הלבן נלבש בפומבי על ידי ידוענים רבים כאמצעי להפגנת סולידריות עם אותה מטרה. הקשר הלבן נוצר על ידי פרנק ווצ'י בנובמבר 2008, בתגובה להעברתה של הצעה 8 (אנ') בקליפורניה, הכוללת איסור על נישואים חד-מיניים ושוללת זכויות אזרח אחרות עבור להט"בים ברחבי המדינה.
הערות שוליים

↑  "Lapel watch: White ribbon for equality? Knot, really". latimesblogs.latimes.com. 26 בפברואר 2009. נבדק ב-25 במאי 2019. {{cite web}}:  (עזרה)
↑  Jere Hester (16 ביולי 2009). "White Knot? Why Not?". nbcnewyork.com. נבדק ב-25 במאי 2019. {{cite web}}:  (עזרה)
↑  Brooks Barnes (26 בנובמבר 2008). "Another Cause, Another Ribbon". thecaucus.blogs.nytimes.com. נבדק ב-31 במאי 2019. {{cite web}}:  (עזרה)
↑  Marc Malkin (7 בפברואר 2009). "Foo Fighters' Dave Grohl: White Knot for Gay Marriage". EOnline. אורכב מ-המקור ב-9 בפברואר 2009. נבדק ב-31 במאי 2019. {{cite web}}:  (עזרה)
↑  Nikki Finke (24 בפברואר 2009). "White Knot Oscars And Spirit Awards Lists". Deadline. אורכב מ-המקור ב-5 בדצמבר 2018. נבדק ב-6 ביוני 2019. {{cite web}}:  (עזרה)
↑  Adam Markovitz (10 בפברואר 2009). "Oscar fashion preview: White knots on the red carpet?". popwatch.ew.com. אורכב מ-המקור ב-22 בפברואר 2009. נבדק ב-6 ביוני 2019. {{cite web}}:  (עזרה)
↑  Rhiza Dizon (20 בפברואר 2009). "Expect White Knots on Oscar's Red Carpet". Advocate. אורכב מ-המקור ב-15 במרץ 2009. נבדק ב-6 ביוני 2019. {{cite web}}:  (עזרה)
↑  Andy Towle (19 בנובמבר 2008). "Is the White Knot the New Red Ribbon?". Towleroad. אורכב מ-המקור ב-6 במרץ 2019. נבדק ב-6 ביוני 2019. {{cite web}}:  (עזרה)
↑  "About White Knot". WhiteKnot. אורכב מ-המקור ב-11 באוגוסט 2013. נבדק ב-6 ביוני 2019. {{cite web}}:  (עזרה)
ערך זה הוא קצרמרבנושא להט"ב. אתם מוזמנים לתרום לוויקיפדיה ו.
קלריסה וורד

| --- | --- |

 לידה:  31 בינואר 1980 (בת 44) לונדון, הממלכה המאוחדת 
 מדינה:  ארצות הברית ארצות הברית
 השכלה:  אוניברסיטת ייל 
 תקופת הפעילות:  מ-2003 
 מעסיק:  CNN 
 פרסים והוקרה:  פרס פיבודי  פרס אדוארד מורו  פרס אלפרד דופונט-אוניברסיטת קולומביה 
 קישורים חיצוניים
 טוויטר:  clarissaward
 
קלריסה וורד (באנגלית: Clarissa Ward; נולדה ב-31 בינואר 1980) היא עיתונאית, מגישת טלוויזיה וכתבת חוץ אמריקאית של רשת הטלוויזיה האמריקאית CNN. בעבר עבדה גם עבור רשתות השידור פוקס ניוז, ABC ו-CBS. היא זכתה בשני פרסי פיבודי ובשבעה פרסי אמי.
ביוגרפיה

וורד נולדה בלונדון ועברה עם משפחתה לניו יורק. היא למדה באוניברסיטת ייל, ומחזיקה בתואר דוקטור לשם כבוד ממידלברי קולג'.
קריירה > פוקס ניוז

וורד התחילה את קריירת העיתונות שלה ב-2003, כעוזרת בדסק הלילה של פוקס ניוז. בשנים 2004–2005 שימשה כעורכת חדשות בדסק הבינלאומי בסניף הרשת ניו יורק, כשהיא עובדת בין היתר על סיפורים כגון לכידת סדאם חוסיין, רעידת האדמה והצונאמי באוקיינוס ההודי ומותם של האפיפיור יוחנן פאולוס השני ויאסר ערפאת.
ב-2006 הפכה למפיקת שטח בפוקס ניוז, כשבין היתר הפיקה סיקורים על מלחמת לבנון השנייה, חטיפת גלעד שליט ומבצע גשמי קיץ שבא בעקבותיה, משפטו של סדאם חוסיין ומשאל העם החוקתי שנערך בעיראק ב-2005.
באוקטובר 2007 הפכה לכתבת שטח של פוקס ניוז והתגוררה בביירות שבלבנון, שם סיקרה את הוצאתו להורג של סדאם חוסיין, את המצאות החיילים האמריקאים בעיראק, את המהומות באוניברסיטה הערבית בביירות ואת הפיגועים בביקפאיה ב-2007. היא גם שימשה ככתבת שטח צבאית, והתלוותה לכוחות האמריקאים שנדדו בעיראק. במהלך שהותה במזרח התיכון היא ערכה מספר ראיונות עם אישים בולטים, כמו הגנרל דייוויד פטראוס, סגן ראש ממשלת עיראק ברהם צאלח ונשיא לבנון אמיל לחוד.
קריירה > ABC

מאוקטובר 2007 ועד אוקטובר 2010 הייתה וורד כתבת של רשת השידור ABC במוסקבה. היא עבדה עבור כל התוכניות של הרשת, כולל בוקר טוב אמריקה. היא סיקרה את מערכת הבחירות לנשיאות ברוסיה, ועברה לשדר מגאורגיה במהלך מלחמת גאורגיה–רוסיה.
מאוקטובר 2010 ועד אוקטובר 2011 הוצבה בבייג'ינג, שם כיסתה את המלחמה באפגניסטן ואת רעידת האדמה והצונאמי בסנדאי.
קריירה > CBS

באוקטובר 2011 עברה וורד לעבוד עבור רשת החדשות של CBS, כשהיא משמשת ככתבת חוץ. כתבותיה שודרו פעמים רבות בתוכנית הפופולרית 60 דקות, ומינואר 2014 היא אף משמשת כמגישת חדשות מחליפה בתוכנית "CBS הבוקר".
במהלך עבודתה ברשת סיקרה את מלחמת האזרחים בסוריה, את מלחמת האזרחים באוקראינה, את המלטותו של פעיל זכויות-האדם צ'ן גואנגצ'נג לשגרירות ארצות הברית בסין ואת המשא-ומתן בין המדינות שהגיע בעקבותיו.
בדיווח הראשון שלה בתוכנית "60 דקות", בשנת 2012, התמודדה וורד, שהייתה בעיר חלב שבסוריה, עם ירי צלפים והפצצות אוויריות. ביולי 2013 שידרה וורד כתבה ממצרים, מאותו מקום בו הותקפה מינית הכתבת לארה לוגן בפברואר 2011. באוקטובר 2014 חזרה במסווה לסוריה על מנת לראיין שני ג'יהאדיסטים מערביים - צעיר אמריקאי וחייל לשעבר הולנדי - שהתגייסו לארגון הטרור המדינה האסלאמית.
קריירה > CNN

ב-21 בספטמבר 2015 הודיעה וורד כי היא מצטרפת לרשת CNN, וכי היא תוצב בלונדון. ב-8 באוגוסט 2016 הרצתה וורד בפני מועצת הביטחון של האומות המאוחדות על ניסיונה ככתבת צבאית בעיר חלב המשוסעת ממלחמת האזרחים בסוריה.
ביולי 2018 החליפה וורד את כריסטיאן אמנפור, והפכה לכתבת הבינלאומית הראשית של CNN. ב-2019 היא הפכה לעיתונאית המערבית הראשונה שמדווחת על חיי לוחמי הטליבאן מתוך השטחים אותם כבשו באפגניסטן. באוגוסט 2020 התפרסם כי וורד וצוותה היו תחת מעקב בעת ביקורם ברפובליקה המרכז-אפריקאית במאי 2019.
בדצמבר 2020 פרסמה תחקיר רחב-היקף על רדיפת אנשי שירות הביטחון הפדרלי הרוסי במשך שנים ארוכות אחרי איש האופוזיציה אלכסיי נבלני, כולל אירוע ההרעלה שלו בגז עצבים באוגוסט 2020. בתחקיר פירטה וורד גם את הדרכים בהם עקבו אנשי השירות אחריו, ואת החומרים הכימיים בהם נהגו להשתמש.
בשנת 2021 ספגה ביקורת מצד עיתונאים שטענו כי היא מסכנת את אנשי צוותה במהלך ההפיכה הצבאית במיאנמר רק לשם השגת כבוד ואחוזי רייטינג גבוהים יותר.
וורד גם הייתה הכתבת המערבית הבולטת באפגניסטן בעת מתקפות הטליבאן בשנת 2021, כשהיא משדרת מתוך השטחים שנכבשו על ידי הטליבאן ומקיימת ראיונות עם בכירי הארגון ומנהיגיו מאחורי קו האש.
פרסים

ב-21 במאי 2012 קיבלה וורד את פרס פיבודי על הסיקור העיתונאי שלה מתוככי סוריה במהלך מלחמת האזרחים בסוריה. לאחר מכן זכתה בפרס פיבודי נוסף.
וורד קיבלה מאת אוניברסיטת המדינה של וושינגטון שני פרסי אדוארד מורו על עבודתה העיתונאית הבינלאומית.
וורד זכתה גם בשבעה פרסי אמי, בשני כפתורי כסף מאת "אלפרד דופונט-קולומביה" ובתואר כבוד מאת התאחדות כתבי הרדיו וטלוויזיה של וושינגטון הבירה.
חיים אישיים

וורד נשואה לפיליפ וון ברנסטרוף, מנהל קרן השקעות. השניים נפגשו במוסקבה ב-2007, נישאו בלונדון ב-2016 ולהם שני בנים.
וורד דוברת אנגלית, צרפתית, איטלקית, רוסית, ערבית וספרדית ומבינה גם מנדרינית בסיסית.
קונאטוס

הקונאטוס (conatus) הוא מושג הלקוח ממשנתו של ברוך שפינוזה, המציין את שאיפתו של כל יצור להתמיד בישותו ולהרחיב את עוצמתו. יש המשתמשים במונח זה או במונחים אחרים בעלי משמעות זהה בפילוסופיה, בפסיכולוגיה, בפיזיקה ובביולוגיה.
הקונאטוס אצל שפינוזה

הקונאטוס מהווה במשנתו של שפינוזה את עקרון הקיום.
בספר האתיקה קובע שפינוזה:
" כל דבר שואף להתמיד בקיומו "
לדידו, כל שאר הרגשות, המוטיבציות והמחדלים הם פועל יוצא של עקרון השימור העצמי.
הקונאטוס אצל הוגים שונים

הוגים רבים הושפעו מהרעיון שלכלל הדחפים, היצרים והמחשבות יש עיקרון יחידי ביסודם.
הקונאטוס אצל הוגים שונים > קונאטוס והרצון לעוצמה

מושג הקונאטוס של שפינוזה איננו נבדל בהרבה ממושג ה"רצון לעוצמה" בהגותו של פרידריך ניטשה. שני המושגים מציינים את הדבר העומד ביסודם של הדחפים והרצונות שבאדם (ובכל שאר הנמצאים). ניטשה רואה את הרצון לעוצמה כ'צורה ראשונית של אפקט, שכל שאר האפקטים אינם אלא הסתעפויותיה' - הגדרה שתתאם את הקונאטוס לחלוטין. גם אצל שפינוזה וגם אצל ניטשה מטרתו של כל נמצא היא להגביר את עוצמתו ולהתפשט כמה יותר שיוכל.
למרות הדמיון הרב בין הקונאטוס לבין הרצון לעוצמה נראה שיש כמה דקויות המבדילות ביניהם. במשפט של ניטשה, שאינו אלא מענה למשנת שפינוזה, נאמר:
" דווקא אצל כל חי ניתן להוכיח באופן הברור ביותר שהוא עושה הכול כדי שלא לקיים את עצמו כמות שהוא, אלא כדי להיעשות יותר "
במקום אחר כותב ניטשה:
" דומני שעל הפיזיולוגים להימלך בדעתם בבואם לקבוע את יצר הקיום הפיסי כיצר היסוד של האורגניזם.     בראש וראשונה רוצה כל חי את כוחו להפעיל, החיים אינם אלא הרצון לעוצמה!    יצר הקיום אינו אלא אחת התוצאות המצויות ביותר לרצון זה "
דומה ששפינוזה היה מקבל את התובנות הללו ושההבדל בינו לניטשה נעוץ ביחס לשימור העצמי לעומת ההתפשטות והרחבת העוצמה. על כך כותב פרופסור ירמיהו יובל:
" הדרך היחידה להבין את תורת שפינוזה היא לראות מטרה אחת (הרצון להתרחב) ככפופה לשנייה - (ההתמד): הגברת עוצמתו של הקיום היא מטרה רצויה, מפני שהיא מגדילה את סיכויי השימור העצמי. ואילו אצל ניטשה העוצמה אינה מכשיר של הקיום, אלא מגדירה אותו ומקיפה את כל מלואו: איננו קיימים תחילה, ואחר כך שואפים להאריך את קיומנו על ידי הגדלת עוצמתנו, אלא אנו קיימים מלכתחילה בתור רצון לעוצמה, כלומר, בתור ההקרנה הדינמית של ישותנו ובתור התנועה או המגמה הטבועה בנו להגדיל ולהגביר את העוצמה. דבר שלעתים קרובות אנו מסכנים למענו את עצם החיים-סתם "
חרף ההבדלים, יש לראות את הרצון לעוצמה הניטשאני כהתגלגלות ופיתוח למושג הקונאטוס אצל שפינוזה.
הקונאטוס אצל הוגים שונים > הליבידו במשנתו של פרויד

אבי תורת הפסיכואנליזה, זיגמונד פרויד, הושפע משפינוזה בכלל ומרעיונו בדבר עיקרון המונח בבסיס הנפש בפרט.
פרויד לא נוהג להזכיר את שפינוזה במפורש, אך בפעמים שהוא עושה זאת הוא מעיר על קרבתם הרעיונית:
הנני מודה ברצון בתלות הקיימת ביני לבין תורת שפינוזה
גם פרויד כשפינוזה - וניטשה - אחז בתורת הנפש שלו גישה נטורליסטית שמונח בבסיסה מושג מניע לחיי הנפש המסועפים. מה שאצל שפינוזה נקרא 'קונאטוס' אצל פרויד מקבל את השם 'ליבידו'. כמו שאצל שפינוזה הקונאטוס הוא היצר שממנו נגזרים שאר הרגשות והמחשבות של האדם גם אצל פרויד הליבידו הוא כח הדוחף את האדם והוא מונח ביסוד כל התהליכים המודעים ושאינם מודעים של נפשו.
ההבדל בין הקונאטוס לליבידו הוא ברדוקציה שעבר הקונאטוס במשנתו של פרויד. בעוד שאצל שפינוזה הקונאטוס אחראי לכל התופעות הנפשיות הרי שאצל פרויד הליבידו הוא היסוד של עקרון העונג בלבד, בעיקר העונג המיני.
אצל פרויד המוקדם ניתן למצוא שניות שבין ה"אני" ויצריו לבין יצרי המין לבדם, הליבידו מונח רק ביסודם של יצרי המין. כשפיתח את הגותו יותר גם פרויד הגיע לתפיסה מוניסטית כמו שפינוזה ובאחרית ימיו איחד את ה"ארוס והקונאטוס לכלל כח אחד והעמיד מולם את ה"טאנאטוס" - השאיפה של כל נמצא לכליון ומוות. עיקרון זה הוא מכונה עקרון ההרס העצמי והוא ניגודו המוחלט של הקונאטוס השפינוציסטי.
פיזיקה

אפשר לזהות את הקונאטוס כחוק כללי הנמצא בכל הישים.
על פי חוק האינרציה כל גוף ישאף להתמיד במצבו ורק כשיפעל עליו כוח חיצוני הגוף ישנה את מצבו, משמע שבהיעדר כוח חיצוני ההתמד הוא מצבו הטבעי של כל נמצא. כך ביטא זאת גלילאו גליליי:
"גוף הנע על משטח אופקי ללא הפרעה חיצונית ימשיך לנוע באותו כיוון ובמהירות קבועה."
ההבדל בין עיקרון זה לבין הקונאטוס עליו דיבר שפינוזה הוא בכך שחוק האינרציה מבטא את הפסיביות של הנמצאים בעוד שהקונאטוס הוא כח דינמי ואקטיבי. אליבא דשפינוזה על כל נמצא מופעלים כוחות חיצוניים והקונאטוס הוא הכח הלוחם בהם כדי לשמר את עצמו.
ביולוגיה

שימוש מחודש ב"קונאטוס" במונחי מדע מודרניים מצוי אצל מדענים והוגים דוגמת אנטוניו דמסיו. במדעי החיים מוגדר שיש לאורגניזם מנגנון ביקורת עצמית העוזר לו בשימורו. מערכת זאת אקטיבית, כלומר היא כח פועל בדומה לקונאטוס השפינוציסטי. מצב איזון זה (הומאוסטזיס) הוא תהליך ביולוגי במהלכו הגוף נפטר מגורמים מזיקים ומשנה חומרים שחודרים אל הגוף והופכם למועילים .
פרידריך ניטשה 1875
קרחון פוקנר

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  73°45′00″S 166°01′01″E﻿ / ﻿73.75°S 166.017°E﻿ / -73.75; 166.017
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פוקנר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פוקנר
 
קרחון פוקלנר (באנגלית: Falkner Glacier) הוא קרחון מסוג קרחון עמק ברכס מאונטניר, באזור חוף בורכגרווינק, בארץ ויקטוריה, שבאנטארקטיקה.
הקרחון ממוקם 4 קילומטרים מדרום לקרחון אוקלי.
אורכו של הקרחון 7 קילומטרים.
הקרחון זורם לכיוון מזרח.
הקרחון יורד בתלילות ונשפך אל מפרץ ליידי ניונס.
במפרץ יוצר הקרחון לשון קרח צפה.
היסטוריה > מקור השם

שמו של הקרחון ניתן לו בשנת 2008 על ידי הוועדה המייעצת לשמות אנטארקטיים.
הקרחון נקרא על שם קלי ק. פוקנר (Kelly K. Falkner), שהייתה פרופסור לכימיה אוקיינוגרפיה באוניברסיטת מדינת אורגון, הממוקמת בעיר קורבאליס במדינת אורגון שבארצות הברית. פוקנר כיהנה מאז שנת 2006 כמנהלת הראשונה של התוכנית המשולבת האנטארקטית, במחלקת מדעי אנטארקטיקה, במשרד התוכנית האנטארקטית ( Program Director for the Antarctic Integrated System Science Program in the Division of Antarctic Sciences, Office of Antarctic Programs) של הקרן הלאומית למדע של ארצות הברית.
קרייג גורדון

קרייג גורדון (באנגלית: Craig Gordon; נולד ב-31 דצמבר 1982) הוא כדורגלן סקוטי, המשחק בעמדת השוער בקבוצת הארט אוף מידלות'יאן ובנבחרת סקוטלנד.
קריירה

גורדון התחיל את הקריירה שלו בשנת 1999, כששיחק במחלקת הנוער של הארט אוף מידלות'יאן.
בחודש ספטמבר 2001, הושאל לקבוצת קאודנבית' (Cowdenbeath) מהליגה השלישית על מנת לצבור ניסיון וזמן משחק.
בסוף שנת 2002, חזר לשחק בהארט אוף מידלות'יאן ובשנת 2003, ערך את הופעת הבכורה האירופית שלו במשחק נגד בורדו.
בעונת 2005/2006, זכה עם קבוצת הארט אוף מידלות'יאן בגביע הסקוטי לאחר שעצר פנדל במשחק נגד גרטנה (Gretna) וסייע לקבוצתו לנצח במשחק.
בעונת 2007/2008, חתם בקבוצת סנדרלנד לאחר שרכשה את כרטיס השחקן שלו תמורת כ-9 מיליון פאונד.
בעונת 2014/2015, חתם בקבוצת סלטיק שבחרה להחתים אותו למרות שלא שיחק שנתיים באף מסגרת רשמית.
בעונת 2020/2021, חתם בקבוצת הארט אוף מידלות'יאן.
קריירה > נבחרת סקוטלנד

בשנת 2004, ערך את הופעת הבכורה שלו בנבחרת סקוטלנד, במשחק מול טרינידד וטובגו.
תארים

הגביע הסקוטי: 2005/2006
הערות שוליים

↑  Scotland players' old schools send good luck messages, Tes Magazine (באנגלית)
↑  Craig Gordon Unknown team or unattached - Cowdenbeath FC - Blue Brazil Mad, web.archive.org, ‏2014-08-12
↑  השוער היקר ביותר באנגליה: קרייג גורדון, באתר ONE‏, 9 באוגוסט 2007
↑  קרייג גורדון במדי סקוטלנד - כל הסטטיסטיקות - ערוץ הספורט, באתר Sport5.co.il - אתר ערוץ הספורט (בעברית)
| נבחרת סקוטלנד – יורו 2020 |
| --- | --- | --- |
|  1 מרשל •  2 אודונל •  3 רוברטסון •  4 מקטומיניי •  5 הנלי •  6 טיירני •  7 מקגין •  8 מקגרגור •  9 דייקס •  10 אדמס •   11 כריסטי •  12 גורדון • 13 טיילור •  14 פלק • 15 גלאגר • 16 קופר • 17 ארמסטרונג • 18 טרנבול • 19 ניסבת • 20 פרייזר • 21 מקלפלין • 22 פאטרסון • 23 גילמור • 24 הנדרי • 25 פורסט • 26 מקנה • מאמן: קלארק |  1 מרשל •  2 אודונל •  3 רוברטסון •  4 מקטומיניי •  5 הנלי •  6 טיירני •  7 מקגין •  8 מקגרגור •  9 דייקס •  10 אדמס •   11 כריסטי •  12 גורדון • 13 טיילור •  14 פלק • 15 גלאגר • 16 קופר • 17 ארמסטרונג • 18 טרנבול • 19 ניסבת • 20 פרייזר • 21 מקלפלין • 22 פאטרסון • 23 גילמור • 24 הנדרי • 25 פורסט • 26 מקנה • מאמן: קלארק | סקוטלנד |
קרב יער טויטובורג

.
מצבה בת-הזמן לשר המאה מרקוס קייליוס, שנפל בקרב. בשורה השלישית ניתן לראות את המילים Bello Variano, "מלחמת וארוס".
קרב יער טויטובורג (בלטינית: clades Variana, "מפלת וָארוּס" ‏; בגרמנית: Varusschlacht
"קרב וָארוּס", או Hermannsschlacht, "קרב ארמיניוס") היה קרב שבו הובס הצבא הרומי על לגיונותיו השבעה עשר, השמונה עשר והתשעה עשר על ידי שבטים גרמאניים. בספטמבר של שנת 9 לספירה הוביל ארמיניוס, מנהיג שבט הכרוסקים, צבא גרמאני, והציב מארב מתוחכם נגד חיל הרומים של פובליוס קווינקטיליוס וארוס. עקב תבוסה זו, בה נהרגו כ-20,000 לוחמים או כעשירית מן הצבא הרומי, נטש הקיסר אוגוסטוס את תוכניותיו להרחיב את גבולות רומי אל מעבר לנהר הריין.
למרות שמו המאזכר את יער טויטובורג, מקום הקרב אינו ידוע בוודאות, וישנם כמה ערים ואזורים במערב גרמניה בהם הקרב יכול היה להתרחש. לפי חפירות וממצאים אחרונים, יש הסבורים שהקרב התרחש באזור העיר אוסנבריק שבסקסוניה התחתונה.
קרב טויטובורג נמנה עם האירועים ההיסטוריים המועלים שוב ושוב להשגת מטרות בקונטקסט המודרני. התעמולה הגרמנית-לאומית הפליגה בשימוש בניצחון על הרומים כדי להראות את עליונותם של השבטים הגרמאניים. היום נושא קרב זה עודנו טעון ומעלה איתו רגשות מעורבים. שאלת המיקום מעורבת באינטרסים מקומיים של ערים ואזורים מטעמים של רווח כלכלי.
רקע היסטורי

צבאו של וארוס היה חלק מהמבצע הרומי להרחבת הגבולות מזרחית לנהר הריין וצפונית להרי האלפים או לנהר הדנובה. בשנת 15 לפנה"ס עמדו דרוסוס וטיבריוס, בניו החורגים של הקיסר אוגוסטוס, בראש הפיקוד על צבא לגיונות רומים שנשלחו להילחם בשבטי הרי האלפים. לאחר מכן קיבל דרוסוס את הפיקוד על מסעות גילוי באזור הריין והאלבה, אותם הוביל משנת 12 לפנה"ס ועד למותו בשנת 9 לפנה"ס. מאגם אייסל (Ijsselmeer) יכול היה הצי הרומי לבוא לעזרת הכוחות הקרקעיים. מטרת רומי הייתה להעביר אליה את השליטה המלאה באזורים הגרמאניים. לשם כך בנו הלגיונרים מבצרים וחיפשו גרמאנים שהיו מוכנים לשתף עמם פעולה.
השבט הגרמאני של המרקומנים עם מנהיגם, מארובוס, החל להוות איום על רומי. גאיוס סטורנינוס (Gaius Sentius Saturninus) פיקד על צבא של 12 לגיונות שהיו אמורים להילחם במרקומנים. מהלך זה נדחה בשל מרד שבטי בפאנוניה (כיום הונגריה) נגד הרומאים. פובליוס קווינקטיליוס וארוס נבחר להיות מפקד הכוחות באזור נהר הריין.
וארוס נגד ארמיניוס

וארוס שליט הפרובינקיה, היה אמור להשליט את החוק הרומי באזור הגרמאני ולגבות מיסים לפי חוק זה. היסטוריונים רומים תלו את האשמה בחוסר הרגישות של וארוס כלפי המנהגים של המקומיים, כמו גם בחוסר מקצועיות כמצביא, אך אין לראות ברישומים אילו עובדות גמורות, מכיוון שוארוס הפך לשעיר לעזאזל של התבוסה הרומית.
ארמיניוס, בן לאצילי השבט הגרמאני כרוסקים, נלקח בילדותו וגדל ברומי, שם עלה בסולם דרגות הקצונה וזכה לאמונם של הרומאים. 
אי שביעות הרצון הגוברת מהתנהגותו של וארוס בקרב השבטים הגרמאניים אפשרה לארמיניוס לבנות ברית בין הכרוסקים, הברוקטרים, החאטים והמארסר. הידע והניסיון שלו כקצין בצבא הרומי סייעו לגרמאנים לנצל את נקודות החולשה של צבא רומי ולהכות בו קשות.
בין וארוס לארמיניוס שררו יחסים טובים ביותר לכאורה. ארמיניוס היה אורח קבע אצל שולחנו של המצביא הרומי. לפי ההיסטוריון הרומי, טקיטוס, סגסטס (Segestes) הגרמאני הזהיר את וארוס מתעלולי ארמיניוס, אך זה שכנע את שליט הפרובינקיה שסגסטס שומר לו טינה, כי ארמיניוס התחתן עם בתו, תוזנלדה (Thusnelda), למרות התנגדותו.